CELEX: 32021D2173
Language: fi
Date: 2021-12-08 00:00:00
Title: Komission täytäntöönpanopäätös (EU) 2021/2173, annettu 8 päivänä joulukuuta 2021, täytäntöönpanopäätöksen (EU) 2019/919 muuttamisesta siltä osin kuin on kyse veneiden jäteveden käsittelyjärjestelmiä, sähkökäyttöisiä pilssipumppuja, valmistajan kilpeä ja suurinta kuormankantokykyä koskevista yhdenmukaistetuista standardeista (ETA:n kannalta merkityksellinen teksti)

9.12.2021   
               
               
                  FI
               
               
                  Euroopan unionin virallinen lehti
               
               
                  L 440/6
               
            
         KOMISSION TÄYTÄNTÖÖNPANOPÄÄTÖS (EU) 2021/2173,
         annettu 8 päivänä joulukuuta 2021,
         täytäntöönpanopäätöksen (EU) 2019/919 muuttamisesta siltä osin kuin on kyse veneiden jäteveden käsittelyjärjestelmiä, sähkökäyttöisiä pilssipumppuja, valmistajan kilpeä ja suurinta kuormankantokykyä koskevista yhdenmukaistetuista standardeista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2013/53/EU (2) 14 artiklan mukaisesti tuotteita, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, on pidettävä mainitun direktiivin 4 artiklan 1 kohdassa ja liitteessä I esitettyjen sellaisten vaatimusten mukaisina, jotka kuuluvat näiden standardien tai niiden osien piiriin.
                  
               
                     (2)
                  
                  
                     Komissio pyysi täytäntöönpanopäätöksellä C(2015) 8736 (3) Euroopan standardointikomitealta, jäljempänä ’CEN’, ja Euroopan sähkötekniikan standardointikomitealta, jäljempänä ’Cenelec’, että nämä laativat ja tarkistavat direktiiviä 2013/53/EU tukevia yhdenmukaistettuja standardeja mainitun direktiivin 4 artiklan 1 kohdassa ja liitteessä I esitettyjen sellaisten olennaisten vaatimusten käsittelemiseksi, jotka ovat tiukempia kuin kumotussa Euroopan parlamentin ja neuvoston direktiivissä 94/25/EY (4) esitetyt olennaiset vaatimukset.
                  
               
                     (3)
                  
                  
                     Täytäntöönpanopäätöksellä C(2015) 8736 CENiä ja Ceneleciä pyydettiin myös tarkistamaan standardeja, joiden viitetiedot julkaistiin komission tiedonannossa 2015/C 087/01 (5).
                  
               
                     (4)
                  
                  
                     Täytäntöönpanopäätöksessä C(2015) 8736 esitetyn pyynnön perusteella CEN tarkisti seuraavia yhdenmukaistettuja standardeja: sähkökäyttöisiä pilssipumppuja koskeva standardi EN ISO 8849:2018, jonka viitetiedot on julkaistu komission täytäntöönpanopäätöksellä (EU) 2019/919 (6), ja suurinta kuormankantokykyä koskeva standardi EN ISO 14946:2001/AC:2005, jonka viitetiedot on julkaistu komission täytäntöönpanopäätöksellä 2018/C 209/05 (7). Tämän seurauksena hyväksyttiin yhdenmukaistetut standardit EN ISO 8849:2021 ja EN ISO 14946:2021.
                  
               
                     (5)
                  
                  
                     Täytäntöönpanopäätöksessä C(2015) 8736 esitetyn pyynnön perusteella CEN lisäksi laati uudet yhdenmukaistetut standardit EN ISO 8099-2:2021, joka koskee jäteveden käsittelyjärjestelmiä, ja EN ISO 14945:2021, joka koskee valmistajan kilpeä.
                  
               
                     (6)
                  
                  
                     Komissio on arvioinut yhdessä CENin kanssa, ovatko CENin laatimat tai tarkistamat standardit täytäntöönpanopäätöksessä C(2015) 8736 esitetyn pyynnön mukaisia.
                  
               
                     (7)
                  
                  
                     Standardissa EN ISO 8099-2:2021 vahvistetaan vaatimukset, jotka koskevat veneiden jäteveden käsittelyjärjestelmien suunnittelua, valmistamista ja asentamista.
                  
               
                     (8)
                  
                  
                     Standardissa EN ISO 8849:2021 vahvistetaan vaatimukset, jotka koskevat pilssiveden poistamiseen tarkoitettuja sähkökäyttöisiä pilssipumppuja.
                  
               
                     (9)
                  
                  
                     Standardissa EN ISO 14945:2021 vahvistetaan vaatimukset, jotka koskevat veneeseen kiinnitettävässä valmistajan kilvessä annettavien tietojen yhdenmukaista esittämistä.
                  
               
                     (10)
                  
                  
                     Standardissa EN ISO 14946:2021 esitetään ne elementit, jotka luetaan veneiden suurimpaan kuormankantokykyyn ylittämättä muissa, vakautta, varalaitaa, kelluvuutta ja mies yli laidan -tilanteiden ehkäisemistä koskevissa standardeissa vahvistettuja raja-arvoja. Lisäksi siinä vahvistetaan miehistön jäsenten istuma- ja työskentelypaikkoja koskevia vaatimuksia.
                  
               
                     (11)
                  
                  
                     Standardit EN ISO 8099-2:2021, EN ISO 8849:2021, EN ISO 14945:2021 ja EN ISO 14946:2021 täyttävät ne olennaiset vaatimukset, jotka niiden on tarkoitus kattaa ja jotka vahvistetaan direktiivin 2013/53/EU 4 artiklan 1 kohdassa sekä kyseisen direktiivin liitteessä I olevassa A osassa. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (12)
                  
                  
                     Standardilla EN ISO 8849:2021 on tarkoitus korvata standardi EN ISO 8849:2018. Standardilla EN ISO 14946:2021 on tarkoitus korvata standardi EN ISO 14946:2001/AC:2005.
                  
               
                     (13)
                  
                  
                     Näin ollen on aiheellista poistaa yhdenmukaistettujen standardien EN ISO 8849:2018 ja EN ISO 14946:2001/AC:2005 viitetiedot Euroopan unionin virallisesta lehdestä.
                  
               
                     (14)
                  
                  
                     Jotta voidaan antaa valmistajille riittävästi aikaa saattaa tuotteensa yhdenmukaistettujen standardien EN ISO 8849:2018 ja EN ISO 14946:2001/AC:2005 tarkistettujen versioiden mukaisiksi, on aiheellista lykätä näiden standardien viitetietojen poistamista.
                  
               
                     (15)
                  
                  
                     Täytäntöönpanopäätöksen (EU) 2019/919 liitteessä I luetellaan direktiivin 2013/53/EU tueksi laadittujen yhdenmukaistettujen standardien viitetiedot. Yhdenmukaistettujen standardien EN ISO 8099-2:2021, EN ISO 8849:2021, EN ISO 14945:2021 ja EN ISO 14946:2021 viitetiedot olisi sisällytettävä kyseiseen liitteeseen. Yhdenmukaistetun standardin EN ISO 8849:2018 viitetiedot olisi poistettava kyseisestä liitteestä.
                  
               
                     (16)
                  
                  
                     Täytäntöönpanopäätöksen (EU) 2019/919 liitteessä II luetellaan niiden direktiivin 2013/53/EU tueksi laadittujen yhdenmukaistettujen standardien viitetiedot, jotka poistetaan Euroopan unionin virallisesta lehdestä. Yhdenmukaistetun standardin EN ISO 14946:2001/AC:2005 viitetiedot olisi sisällytettävä kyseiseen liitteeseen.
                  
               
                     (17)
                  
                  
                     Sen vuoksi täytäntöönpanopäätöstä (EU) 2019/919 olisi muutettava.
                  
               
                     (18)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/919 seuraavasti:
            
                        1)
                     
                     
                        Muutetaan liite I tämän päätöksen liitteen I mukaisesti.
                     
                  
                        2)
                     
                     
                        Muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
            Liitteessä I olevaa 1 kohtaa sovelletaan 9 päivästä kesäkuuta 2022.
         
         
            Tehty Brysselissä 8 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2013/53/EU, annettu 20 päivänä marraskuuta 2013, huviveneistä ja vesiskoottereista sekä direktiivin 94/25/EY kumoamisesta (EUVL L 354, 28.12.2013, s. 90).
         
            (3)  Komission täytäntöönpanopäätös C(2015) 8736, annettu 15 päivänä joulukuuta 2015, huviveneitä ja vesiskoottereita koskevasta standardointipyynnöstä Euroopan standardointikomitealle ja Euroopan sähkötekniikan standardointikomitealle huviveneistä ja vesiskoottereista sekä direktiivin 94/25/EY kumoamisesta 20 päivänä marraskuuta 2013 annetun Euroopan parlamentin ja neuvoston direktiivin 2013/53/EU tueksi.
         
            (4)  Euroopan parlamentin ja neuvoston direktiivi 94/25/EY, annettu 16 päivänä kesäkuuta 1994, huviveneitä koskevien jäsenvaltioiden lakien, asetusten ja hallinnollisten määräysten lähentämisestä (EYVL L 164, 30.6.1994, s. 15).
         
            (5)  Huviveneitä koskevien jäsenvaltioiden lakien, asetusten ja hallinnollisten määräysten lähentämisestä 16 päivänä kesäkuuta 1994 annetun Euroopan parlamentin ja neuvoston direktiivin 94/25/EY täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 87, 13.3.2015, s. 1).
         
            (6)  Komission täytäntöönpanopäätös (EU) 2019/919, annettu 4 päivänä kesäkuuta 2019, Euroopan parlamentin ja neuvoston direktiivin 2013/53/EU tueksi laadituista huviveneitä ja vesiskoottereita koskevista yhdenmukaistetuista standardeista (EUVL L 146, 5.6.2019, s. 106).
         
            (7)  Huviveneistä ja vesiskoottereista sekä direktiivin 94/25/EY kumoamisesta 20 päivänä marraskuuta 2013 annetun Euroopan parlamentin ja neuvoston direktiivin 2013/53/EU täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 209, 15.6.2018, s. 137).
      
      
         
            LIITE I
            Muutetaan täytäntöönpanopäätöksen (EU) 2019/919 liite I seuraavasti:
            
                        1)
                     
                     
                        Poistetaan kohta 8.
                     
                  
                        2)
                     
                     
                        Lisätään kohdat seuraavasti:
                        
                                    
                                       Nro
                                    
                                 
                                 
                                    
                                       Standardin viitetiedot
                                    
                                 
                              
                                    ”40.
                                 
                                 
                                    EN ISO 8099–2:2021
                                 
                              
                                     
                                 
                                 
                                    Veneet. Jätejärjestelmät. Osa 2. Jäteveden käsittelyjärjestelmät
                                 
                              
                                    41.
                                 
                                 
                                    EN ISO 8849:2021
                                 
                              
                                     
                                 
                                 
                                    Veneet. Sähkökäyttöiset pilssipumput
                                 
                              
                                    42.
                                 
                                 
                                    EN ISO 14945:2021
                                 
                              
                                     
                                 
                                 
                                    Veneet. Valmistajan kilpi
                                 
                              
                                    43.
                                 
                                 
                                    EN ISO 14946:2021
                                 
                              
                                     
                                 
                                 
                                    Veneet. Suurin kuormankantokyky”
                                 
                              
                  
      
      
         
            LIITE II
            Lisätään täytäntöönpanopäätöksen (EU) 2019/919 liitteeseen II kohta seuraavasti:
            
               
                           
                              Nro
                           
                        
                        
                           
                              Standardin viitetiedot
                           
                        
                        
                           
                              Peruuttamispäivä
                           
                        
                     
                           ”36.
                        
                        
                           EN ISO 14946:2001
                           Veneet. Suurin kuormankantokyky
                           EN ISO 14946:2001/AC:2005
                        
                        
                           9. kesäkuuta 2022”